Všeobecne

Pokyny k vyplneniu žiadosti o vrátenie finančných prostriedkov

Vyplňuje zamestnanec subjektu zapojeného do implementácie Kohézneho fondu
•	Zamestnanec vyplní formulár žiadosti o vrátenie finančných prostriedkov za predpokladu, že konečný prijímateľ má povinnosť vrátiť finančné prostriedky ISPA/KF a spolufinancovania zo štátneho rozpočtu naspäť sprostredkovateľskému orgánu pod riadiacim orgánom.
•	Žiadosť o vrátenie finančných prostriedkov je zasielaná konečnému prijímateľovi sprostredkovateľským orgánom pod riadiacim orgánom.
•	Požiadať o vystavenie a zaslanie žiadosti o vrátenie finančných prostriedkov môže na základe relevantných podkladov každý subjekt zapojený do implementácie ISPA/KF.
•	Žiadosť sa vyplňuje elektronicky.
•	Žiadosť sa zasiela konečnému prijímateľovi doporučene poštou.

1 Identifikácia konečného prijímateľa 

•	Typ konečného prijímateľa označiť znakom „x“ v príslušnom políčku.
•	Uviesť názov konečného prijímateľa, adresu (ulica, obec, PSČ).
•	Uviesť identifikačné číslo organizácie a daňové identifikačné číslo. Pri konečnom prijímateľovi zo súkromného sektora/fyzická osoba uviesť ako daňové identifikačné číslo svoje rodné číslo. Pri konečných prijímateľoch zo sektora verejnej správy a konečných prijímateľoch zo súkromného sektora/právnická osoba uviesť ako daňové identifikačné číslo identifikačné číslo organizácie.    

2 Identifikácia projektu

•	Uviesť plný názov projektu.
•	Uviesť kód projektu v súlade so zmluvou s konečným prijímateľom.

3 Identifikácia žiadosti o vrátenie finančných prostriedkov

•	Kód žiadosti o vrátenie uvádzať v tvare:   
– – – – – – – – – – –
•	1. miesto: posledná číslica z roku. (napr. ak ide o rok 2003, bude uvedená číslica 3)
•	2. – 4. miesto: posledné trojčíslie z finančného memoranda (kódu projektu)
•	5. miesto: N (skratka pre nezrovnalosť)
•	6. – 8. miesto: poradové číslo nezrovnalosti pre príslušné finančné memorandum (projekt)
•	9. miesto: Z (skratka pre žiadosť o vrátenie finančných prostriedkov)
•	10. – 11. miesto: poradové číslo žiadosti o vrátenie finančných prostriedkov viažúce sa k príslušnej nezrovnalosti.
•	Ako dôvod vrátenia finančných prostriedkov uviesť:
•	Nečerpané predfinancovanie
•	Nezrovnalosť / podozrenie z nezrovnalosti
•	Mylná platba
•	Iné – uviesť dôvod žiadosti
•	Kód nezrovnalosti uvádzať v tvare:
– – – – – – – – 
•	1. miesto: posledná číslica z roku. (napr. ak ide o rok 2003, bude uvedená číslica 3)
•	2. – 4. miesto: posledné trojčíslie z finančného memoranda (kódu projektu)
•	5. miesto: N (skratka pre nezrovnalosť)
•	6. – 8. miesto: poradové číslo nezrovnalosti pre príslušné finančné memorandum (projekt)

4 Suma k vráteniu

•	V položke Suma k vráteniu za zdroj EÚ uviesť žiadanú sumu v EUR zaokrúhlenú na dve desatinné miesta.
•	Ako číslo bankového účtu uviesť číslo bankového účtu subjektu, ktorému je potrebné finančné prostriedky za zdroj EÚ vrátiť. 
•	V položke Suma k vráteniu za zdroj ŠR uviesť žiadanú sumu v EUR zaokrúhlenú na dve desatinné miesta.
•	Ako číslo bankového účtu uviesť číslo bankového účtu subjektu, ktorému je potrebné finančné prostriedky za zdroj ŠR vrátiť. 

5 Kontaktné údaje

Táto sekcia slúži na uvedenie kontaktných údajov osôb, ktoré žiadosť o vrátenie finančných prostriedkov vypracovali a schválili.
•	Kontaktná osoba je osoba, ktorá žiadosť o vrátenie finančných prostriedkov vypracovala.
•	Zodpovedná osoba je osoba, ktorá je v zmysle vnútorných postupov príslušného orgánu a zmluvy s konečným prijímateľom oprávnená žiadať o vrátenie finančných prostriedkov.
•	V sekcii je potrebné uviesť pečiatku a podpis osoby zodpovednej za schválenie žiadosti a dátum schválenia žiadosti.

6 Zoznam príloh

•	Uviesť poradové číslo a názov v štruktúre stanovenej tabuľkou.